

**Әкімдіктің 2013 жылғы 5 наурыздағы № 118 "Әулиекөл ауданында 2013 жылы қоғамдық жұмыстарды ұйымдастыру туралы" қаулысына өзгеріс енгізу туралы**

Қостанай облысы Әулиекөл ауданы әкімдігінің 2013 жылғы 30 қыркүйектегі № 343 қаулысы. Қостанай облысының Әділет департаментінде 2013 жылғы 24 қазанда № 4255 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31-бабына сәйкес, Әулиекөл ауданының әкімдігі **ҚАУЛЫ ЕТЕДІ:**

      1. Аудан әкімдігінің 2013 жылғы 5 наурыздағы № 118 "Әулиекөл ауданында 2013 жылы қоғамдық жұмыстарды ұйымдастыру туралы" қаулысына (Нормативтік құқықтық актілерді мемлекеттік тіркеу тізілімінде № 4080 тіркелген, 2013 жылдың 11 сәуірінде "Әулиекөл" газетінде жарияланған) мынадай өзгеріс енгізілсін:

      1) кіріспе сөзбасы жаңа редакцияда жазылсын:

      ""Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31-бабына, "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңының 7–бабының 5) тармақшасына, 20-бабына, Қазақстан Республикасы Үкіметінің 2001 жылғы 19 маусымдағы № 836 "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңын іске асыру жөніндегі шаралар туралы" қаулысымен бекітілген, Қоғамдық жұмыстарды ұйымдастыру мен қаржыландырудың ережесіне сәйкес, Әулиекөл ауданының әкімдігі **ҚАУЛЫ ЕТЕДІ:**".

      2. Осы қаулының орындалуына бақылау жасау аудан әкімінің орынбасары Р.С. Нұғмановаға жүктелсін.

      3. Осы қаулы алғашқы ресми жарияланғаннан кейін күнтізбелік он күн өткен соң қолданысқа енгізіледі.

*Аудан әкімі                                А. Балғарин*

*"Әулиекөл ауданы әкімдігінің*

*жұмыспен қамту және әлеуметтік*

*бағдарламалар бөлімі" ММ*

*басшысының міндетін атқарушы*

*\_\_\_\_\_\_\_\_\_\_\_\_\_\_ Л.Е. Тетерюк*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК